Bim erschteue vo dere homepage hätti doch tatsächlech fasch vergässe d Devils Marbles z erwähne. Das wär ächt schad gsy, überzüget nech säuber! Viu chani derzue eigentlech gar ni säge; d Devils Marbles lige eifach syt jahrtuusige da. Ds schöne dra isch, dass me se frei cha go aaluege. Si sy touristisch no nid überloffe, obwou si nume grad e haube kilometer vom Stuart HWY ewäg sy. U dört fahrt jo bekanntlech aus düre, wo vo Alice Springs nach Darwin wott - oder umgekehrt. Mir hei üs rächt viu zyt gno u hei die riesige märmeli eifach uf üs lo würke.